
A Kolozsváron kibontakozó globális korporációs kapitalista életstílus

A mai globalizált, korporációkkal telített nagyvárosok számos szempontból hatnak az
egyének életformájára, amely kihat gondolkodásukra, viselkedésükre és egyéni életük
megszervezésére. A fent említett jelenség másik színtere a mega zenei fesztiválok, mint a
kolozsvári UNTOLD is, amely megannyi vizsgálandó kérdéssel szembesíti a
szociológusokat. Ennek következtében dolgozatom címe és témája, amivel az Erdélyi
Tudományos Diákköri Konferenciára szeretnék jelentkezni a következő: A Kolozsváron
kibontakozó globális korporációs kapitalista életstílus megkonstruálása Az UNTOLD
fesztivál által. Dolgozatom gyakorlati része minőségi, mivel a hivatalos oldalakon publikált
képi világot fogom elemezni (módzsertan: teljes körű képi tartalomelemzés), amelynek a
segítségével a következő kutatási kérdésre szeretném megtalálni a választ: ‘‘Hogyan
reprezentálódik az UNTOLD fesztivál képi világában a kortárs kapitalista korporációs
fogyasztóközpontú társadalom?’’. Kutatásom fő célja tehát kritikus módon szemlélni és
magyarázni, hogy a fesztivál hiperreál, látványvilág társadalma, ami ‘‘második valóság’’-ként
is értelmezhető, hogyan reprezentálja a boldog, de ugyanakkor passzív és kritikátlan
fogyasztó képét a fesztivál különböző kiadásai során. Jelenlegi feltételezésem/ hipotézisem
alapján a fesztivál képi világa és a résztvevők (a képi világ főszereplői) közös világnézete
tükrözni fogja a kolozsvári kortárs társadalom jellegzetességeit a viselkedési formáik és
fogyasztói magatartásuk által.



